b'\n_START_ARTICLE_\nLojze Bratina\n_START_SECTION_\n\xc5\xbdivljenje in delo\n_START_PARAGRAPH_\nRodil se je v kme\xc4\x8dki dru\xc5\xbeini o\xc4\x8detu Antonu in materi Emiliji Bratina rojeni Lozar. Osnovno \xc5\xa1olo je obiskoval v rojstnem kraju, gimnazijo pa je leta 1962 kon\xc4\x8dal v Zagrebu. \xc5\xa0tudij je najprej nadaljeval na Filozofski fakulteti v Zagrebu (1964-1967), potem pa na pape\xc5\xa1ki univerzi Grigoriani v Rimu (1968-1972), kjer je obranil doktorsko disertacijo na temo iz\xc2\xa0\xc2\xbbfundamentalne teologije\xc2\xab. V duhovnika je bil posve\xc4\x8den 29. junija 1971 v Logu pri Ajdov\xc5\xa1\xc4\x8dini. Leta 1987 je postal predstojnik slovenskih jezuitov. Izdal je nekaj knjig, s \xc4\x8dlanki pa sodeluje v revijah in \xc4\x8dasopisih: Cerkev v sedanjem \xc4\x8dasu, Znamenja, Dru\xc5\xbeina, Bogoslovni vestnik, Mladika in Kristjanova obzorja. Njegova bibliografija trenutno obsega 65 zapisov.'